Document ID: /roh_data/filtered/fineweb-2-filterrobots_roh.jsonl.gz/13974

La gruppa veglia far per cumond al calif en buns ed en nauschs temps. Cun calif è manegià il manader da la gruppa terroristica Stadi islamic Abu Bakr al-Baghdadi.
Ideologia
Boko Haram attatga adina puspè il nord da la Nigeria cun la finamira da fundar là in califat. Stgavazzadas, execuziuns en massa e metter en sclavitid mattatschas s’auda tar il program da propaganda.
50 morts
En il nordost da la Nigeria han da quai da 58 persunas pers la vita, 139 persunas èn vegnidas blessadas suenter 3 attatgas terroristicas. Quai tenor indicaziuns da la polizia. Las attatgas èn stadas sonda. Las autoritads fan responsabel la gruppa da terror Boko Haram per las attatgas da suicidi. Duas attatgas èn succedidas sin fieras localas da peschs, in'attatga sin ina staziun d'autocars.
Privel per dretgs umans
L’organisaziun per dretgs umans Amnesty International è dal maini ch’il pli grond privel per ils dretgs umans na derivia betg mo dal uschenumnà Stadi islamic mabain era da la Boko Haram.
RR novitads 11:00